Începând cu data de 3 iunie, numărul persoanelor infectate cu virusul West Nile în România a ajuns la 11 persoane, iar două persoane au decedat, informează Institutul Naţional de Sănătate Publică, citat de Agerpres.

"În sezonul 2019, în perioada 3.06.2019 - 21.08.2019 au fost înregistrate 11 cazuri de infecţie cu virusul West Nile. S-au înregistrat două decese în Călăraşi şi Buzău", se arată în informare.

Cazurile au fost înregistrate în județele Galaţi (3 cazuri), Călăraşi (2 cazuri) și câte un caz în Buzău, Dolj, Iaşi și Tulcea. În București au fost în registrate două cazuri.

Specialiştii recomandă populaţiei să evite expunerea la ţânţari, să poarte îmbrăcăminte cu mâneci lungi şi pantaloni lungi, să utilizeze substanţe chimice repelente împotriva ţânţarilor, să utilizeze substanţe insecticide în locuinţă/ în jurul locuinţei, să împiedice pătrunderea ţânţarilor în casă (plase de protecţie la ferestre), să asigure desecarea bălţilor de apă din jurul gospodăriei, să îndepărteze recipientele de apă stătută şi gunoiul menajer.

Editor web: Vlad Mironescu